wickkiey/tamil-wikipedia-chunked huggingface dataset:
# பா. விஜய்

## வாழ்க்கைக் குறிப்பு

கவிஞர் பா.விஜய் 1974 ஆம் ஆண்டு அக்டோபர் மாதம் 20ஆம் நாள் கோயமுத்தூரில் பிறந்தார். இவர் தந்தை வி. பாலகிருஷ்ணன் (கோவை தேசிய பஞ்சாலை நிறுவனத்தில் ஸ்பின்னிங் மாஸ்டராக பணியாற்றியவர்). தாயார் சரஸ்வதி மிகவும் கண்டிப்பான ஆசிரியர் (கோவையில் அரசு பள்ளி ஆசிரியராக பணிபுரிந்துவந்தார்). இவரின் சொந்த ஊர் ஜெயங்கொண்டம் அருகில் உள்ள உட்கோட்டை ஆகும்.  
இவர் 1978 முதல் 1980 வரை பாலர் பள்ளியிலும் 1980 முதல் 1985 வரை எம்.சி.ஆர்.ஆர். நாயுடு பள்ளியிலும், 1986 முதல் 1990 வரை சபர்பன் மேல்நிலைப்பள்ளியிலும் 1990 முதல் 1992 இராமலிங்கம் செட்டியார் மேல்நிலைப் பள்ளியிலும் கல்வி கற்றார். 1994 முதல் 1996 வரை அண்ணாமலைப் பல்கலைக்கழகத்தில் அஞ்சல் வழியில் பி.லிட். பட்டம் பெற்றார். 2003 முதல் 2005 வரை தமிழில் முதுகலைப் பட்டம் பெற்றார்.  
இயக்குநர் கே. பாக்யராஜின் ஞானப்பழம் படத்தில் முதலில் பாடலாசிரியராக அறிமுகமானார். இதுவரை சுமார் 600 படங்களுக்கு மேல் பணியாற்றி உள்ளார். இதுவரை 2000க்கும் மேற்பட்ட பாடல்களை எழுதியுள்ளார்.  
ஆட்டோகிராப் படத்துக்காக எழுதிய ஒவ்வொரு பூக்களுமே என்ற பாடலுக்காக 2004 ஆம் ஆண்டிற்கான சிறந்த பாடலாசிரியர் தேசிய விருதை பெற்றுள்ளார். முன்னாள் தமிழக முதல்வர் மு. கருணாநிதி வித்தகக் கவிஞர் என்ற பட்டம் வழங்கி பாராட்டியுள்ளார். கவிஞர் வாலி தமது கலையுலக வாரிசாக பா.விஜயை அறிவித்து பெருமையளித்துள்ளார். பாடலாசிரியராகத் திரைப்படத்துறைக்குள் நுழைந்த இவர் இரு தமிழ்த் திரைப்படங்களில் கதாநாயகனாகவும் நடித்துள்ளார்.
# பா. விஜய்

## பா. விஜய் நடித்த படங்கள்

| ஆண்டு | திரைப்பபபடம் |  |
| --- | --- | --- |
| 2010 | *ஞாபகங்கள்* |  |
| 2011 | *இளைஞன் * |  |
| 2016 | ஸ்டராபெரி | } |
# பா. விஜய்

## பா. விஜய் பெற்ற விருதுகள்

| ஆண்டு | பெற்ற விருதுகள் |  |
| --- | --- | --- |
| 2000 | சினிமா எக்ஸ்பிரஸ் விருது |  |
| 2001 | தமிழ்நாடு திரைப்படச் சங்க விருது |  |
| 2001 | ராஜ் டி.வி. உழைப்பாளர் விருது |  |
| 2001 | வெரைட்டி விருது |  |
| 2001 | பாலர் ஜூனியர் சேம்பர் விருது |  |
| 2002 | லயன்ஸ் கிளப் கவிச்சிற்பி விருது |  |
| 2002 | தில்லி தமிழ் சங்க கலா குரூப் விருது |  |
| 2003 | சர்வதேச தமிழ் திரைப்பட மலேசிய விருது விழாவில் சிறந்த பாடலாசிரியருக்கான விருது |  |
| 2003 | வெற்றித் தன்னம்பிக்கையாளர் விருது |  |
| 2003 | சன் பீம் கல்வி நிறுவன விருது |  |
| 2004 | ட்ரைனிட்டி விருது |  |
| 2004 | சன் பீம் கல்வி நிறுவன விருது |  |
| 2004 | த.மு.எ.ச. துறைமுகம் விருது |  |
| 2004 | தேசிய விருது |  |
| 2005 | தில்லி தமிழ் சங்க கலா குரூப் விருது |  |
| 2005 | பாரத் அசோசியேஸன் விருது |  |
| 2005 | ஆலந்தூர் பைன் ஆர்ட்ஸ் விருது |  |
| 2005 | எம்.ஜி.ஆர்.-சிவாஜி விருது |  |
| 2005 | சென்னை நண்பர்கள் விருது |  |
| 2005 | வெரைட்டி விருது |  |
| 2005 | தினகரன் விருது |  |
| 2005 | பிலிம் டுடே விருது |  |
| 2006 | எம்.ஜி.ஆர். விருது |  |
| 2006 | மலேசிய ஜி.எம்.டி. விருது |  |
| 2006 | தஞ்சை செங்குந்தர் மகாசன விருது |  |
| 2006 | செம்பனார்கோயில் லயன்ஸ் கிளப் வழங்கிய இளம் சாதனையாளர் விருது |  |
| 2006 | கÏர் ரோட்டரி கிளம்ப்பின் மொழிக்காவலர் விருது |  |
| 2007 | கலைமாமணி விருது |  |
| 2007 | ராஜீவ்காந்தி – முப்பனார்விருது |  |
| 2007 | கலைவித்தகர் - கண்ணதாசன் விருது |  |
| 2007 | இளம் கவி அரசர் விருது - கனடா |  |
| 2007 | பாரத் சினி விருது |  |
| 2008 | எம்.ஜி.ஆர். - சிவாஜி விருது |  |
| 2008 | திரை இசை விருது |  |
| 2008 | ஆலந்தூர் பைன் ஆர்ட்ஸ் வழங்கிய சிறந்த தொலைக்காட்சி பாடலாசிரியருக்கான விருது |  |
| 2008 | ப்லீம்பேர் விருது |  |
| 2009 | ஆலந்தூர் பைன் ஆர்ட்ஸ் |  |
| 2009 | ப்லீம்பேர் விருது |  |
| 2009 | தமிழ்நாடு சினிமா கலை மன்ற விருது |  |
| 2009 | பாரத் சினி விருது |  |
| 2010 | தமிழ்நாடு சினிமா கலை மன்ற விருது சிறந்த பாடலாசிரியர் மற்றும் நடிகருக்கான விருது ஞாபகங்கள் |  |
| 2010 | சிறந்த திரைப்பட பாடலாசிரியருக்கான இசையருவி விருது சர்வம் திரைப்பட பாடல் |  |
| 2011 | சிறந்த பாடலாசிரியருக்கான எடிசன் விருது |  |
| 2011 | BIG FM சிறந்த வெற்றிப் பாடல் விருது |  |
| 2011 | தமிழ்நாடு திரைப்பட சங்க விருது |  |
| 2011 | சிறந்த தொலைக்காட்சி தொடர்ப்பாடல் விருது |  |
| 2011 | ஆலந்தூர் பைன் ஆர்ட்ஸ் விருது |  |
| 2012 | ராஜ் டிவி அகடவிடம் விருது |  |
| 2012 | லயன்ஸ் கிளப் சிறந்த கலைஞர் விருது |  |
| 2012 | ஆலந்தூர் பைன் ஆர்ட்ஸ் விருது |  |
| 2012 | நியூ பிலிம் இந்திய நிறுவன விருது |  |
| 2012 | BIG FM |  |
| 2012 | சிறந்த பாடலாசிரியருக்கான Mirchi Music விருது | } |
# பா. விஜய்

## பா. விஜயின் படைப்புகள்

| எண் | படைப்பு | விளக்கம் |
| --- | --- | --- |
| 01 | இந்தச் சிப்பிக்குள் |  |
| 02 | சுதியோடு வந்த நதி |  |
| 03 | நந்தவனத்து நட்சத்திரங்கள் |  |
| 04 | நிழலில் கிடைத்த நிம்மதி |  |
| 05 | போர்ப் புறா |  |
| 06 | ஒரு தூரிகை துப்பாக்கியாகிறது |  |
| 07 | உடைந்த நிலாக்கள் (பாகம் ஒன்று) | வரலாற்றில் தோல்வியில் முடிந்த காதல்கள் பற்றிய கவிதைத் தொகுப்பு |
| 08 | உடைந்த நிலாக்கள்(பாகம் இரண்டு) |  |
| 09 | உடைந்த நிலாக்கள்(பாகம் மூன்று) |  |
| 10 | சில்மி~pயே | முழுமையான காதல் கவிதை தொகுப்பு |
| 11 | வானவில் பூங்கா | (துபாயில் வெளியிட்டது) |
| 12 | காற்சிலம்பு ஓசையிலே (பாகம் ஒன்று) |  |
| 13 | காற்சிலம்பு ஓசையிலே (பாகம் இரண்டு) |  |
| 14 | நம்பிக்கையுடன் |  |
| 15 | கண்ணாடி கல்வெட்டுகள் - கல்கி தொடர் |  |
| 16 | அரண்மனை இரகசியம் (நாவல்) |  |
| 17 | பா.விஜய் பாடல்கள் (பாகம் ஒன்று) |  |
| 18 | பா.விஜய் பாடல்கள் (பாகம் இரண்டு) |  |
| 19 | உடைந்த நிலாக்கள் பகுதி ஒன்று (ஒலிநாடா) |  |
| 20 | பா.விஜய் கவிதைகள் (ஒலிநாடா) |  |
| 21 | வினாயகர் சரஸ்வதி ஸ்துதி (ஒலிநாடா) |  |
| 22 | கடவுள் வருகிறான் ஜாக்கிரதை (கவிதை) |  |
| 23 | காதல்@காதலிகள்.காம் (கவிதை) |  |
| 24 | பெண்கள் பண்டிகை (கவிதை) |  |
| 25 | இரண்டடுக்கு ஆகாயம் (கவிதை) |  |
| 26 | ஐஸ்கட்டி அழகி (கவிதை) |  |
| 27 | காகித மரங்கள் (கவிதை) |  |
| 28 | கைதட்டல் ஞாபகங்கள் (கவிதை) |  |
| 29 | அடுத்த அக்னி பிரவேசம் (கவிதை) |  |
| 30 | இருநாவல்கள் (நாவல்) |  |
| 31 | போர்ப்புறா - வாழ்க்கைத்தேடி வானம்பாடிகள் |  |
| 32 | 18 வயசுல - முழுமையான காதல் கவிதை தொகுப்பு |  |
| 33 | வள்ளுவர் தோட்டம் |  |
| 34 | மஞ்சள் பறவை |  |
| 35 | பேச்சுலர் ரூம் |  |
| 36 | கறுப்பு அழகி |  |
| 37 | ஆப்பில் மாதிரி உன்னை அப்படியே |  |
| 38 | இதழியல் கல்லூரி (முத்தாலஜி பிரிவு) |  |
| 39 | நண்பன் நண்பி |  |
| 40 | ஒரு கூடை நிலா |  |
| 41 | கண்ணே நீ கயாஸ் தியரி |  |
| 42 | நட்பின் நாட்கள் |  |
| 43 | செய் |  |
| 44 | சமர் |  |
| 45 | ஞாபகங்கள் |  |
| 46 | பா.விஜய் ஓர் பார்வை |  |
| 47 | மோது முன்னேறு |  |
| 48 | தோற்பது கடினம் |  |
| 49 | என் பாட்டுக்கரையில் |  |
| 50 | சௌபர்னிகா | } |
# பா. விஜய்

## பிரபலமான பாடல்களில் சில...

| ஆண்டு | திரைப்படம் | பாடல்(கள்) | வேறு குறிப்புகள் |
| --- | --- | --- | --- |
| 1996 | *ஞானப்பழம்* | "மணிமாடக் குயிலே நீ" |  |
| 1999 | *நீ வருவாய் என* | "பார்த்துப் பார்த்து" |  |
| 2000 | *வானத்தைப் போல* | "காதல் வெண்ணிலா" |  |
| *தெனாலி* | "சுவாசமே" |  |  |
| *வெற்றிக் கொடி கட்டு* | "கருப்புதான் எனக்குப் பிடிச்ச கலரு" |  |  |
| *சிநேகிதியே* | "தேவதை வம்சம் நீயே" |  |  |
| *பார்வை ஒன்றே போதுமே* | "ஏ! அசைந்தாடும் காற்றுக்கும்" |  |  |
| 2001 | *தில்* | "தில்.. தில்.." |  |
| *துள்ளுவதோ இளமை* | "நெருப்பு கூத்தடிக்குது" All songs except "Kannmunne" |  |  |
| *சமுத்திரம்* | "பைன் ஆப்பிள்" |  |  |
| *உள்ளம் கொள்ளை போகுதே* | "கவிதைகள் சொல்லவா" |  |  |
| 2002 | *சுந்தரா டிராவல்ஸ்* | "மல்லிகை பூவுக்கு மதுர விலாசம்" |  |
| *சார்லி சாப்ளின்* | "முதலாம் சந்திப்பில்" |  |  |
| *உன்னை நினைத்து* | "பொம்பளைங்க காதலத்தான்" |  |  |
| *ரன்* | "இச்சுத்தா இச்சுத்தா" |  |  |
| 2003 | *ஏப்ரல் மாதத்தில்* | "மனசே மனசே" |  |
| *பாய்ஸ்* | "னக்கோரு கேர்ள்ப்ரண்ட் வேணுமடா" |  |  |
| 2004 | *ஆட்டோகிராப்* | "ஒவ்வொரு பூக்களுமே" | சிறந்த பாடலுக்கான தேசிய விருதை பெற்ற பாடல் |
| 2005 | *அறிந்தும் அறியாமலும்* | அனைத்து பாடல்களும் |  |
| *சந்திரமுகி* | "அத்திந்தோம்" |  |  |
| 2006 | *பட்டியல்* | அனைத்து பாடல்களும் |  |
| *போக்கிரி* | "டோலே டோலே", "நீ முத்தம் ஒன்று" & "என் செல்லம் பேரு" |  |  |
| 2007 | நான் அவனில்லை | 4 பாடல்கள் |  |
| 2007 | *உன்னாலே உன்னாலே* | "நான்கு பாடல்கள்" (Out of 6) |  |
| *சிவாஜி* | "ஒரு கூடை சன் லைட்", "ஸ்டைல்" |  |  |
| *அழகிய தமிழ் மகன்* | "மதுரைக்கு போகாதடி" |  |  |
| *பில்லா* | அனைத்து பாடல்களும் |  |  |
| 2008 | *பீமா* | "ஒரு முகமோ" |  |
| *குருவி* | "பலானது" & "மொழ மொழன்னு" |  |  |
| *சக்கரகட்டி* | "சின்னம்மா" & "நான் எப்போது" |  |  |
| *குசேலன்* | "சொல்லு சொல்லு" |  |  |
| 2009 | *வில்லு* | "நீ கோப பட்டால்" |  |
| *அயன்* | "ஓயாயியே" & "ஹனி ஹனி" |  |  |
| *சர்வம்* | அனைத்து பாடல்களும் |  |  |
| *தோரணை* | "வா செல்லம்" & "மஞ்சசேல மந்தாகினி" |  |  |
| *ஆதவன்* | ஹசிலி பிசிலி |  |  |
| *முத்திரை* | "நைட் இஸ் ஸ்டில் யங்" & "நைட் இஸ் ஸ்டில் யங் (Remix" |  |  |
| 2010 | *தீராத விளையாட்டு பிள்ளை* | "தீராத விளையாட்டு பிள்ளை" தவிர அனைத்து பாடல்களும் |  |
| *எந்திரன்* | "கிளிமஞ்சாரோ" |  |  |
| 2011 | *மாப்பிள்ளை* | "ஒன்னு ரெண்டு" |  |
| *காவலன்* | "விண்ணை காப்பான்" |  |  |
| *சிறுத்தை* | "தாலாட்டு" |  |  |
| 2011 | *கோ* | "அக நக" |  |
| 2012 | *7ஆம் அறிவு* | "ஒ ரிங்கா ரிங்கா" & "இன்னும் என்ன தோழா" |  |
| *நண்பன்* | "இருக்கானா இல்லையண்ணா" |  |  |
| 2012 | *கலகலப்பு* | "அனைத்து பாடல்களும்" |  |
| *மிரட்டல்* | "முக மூடி போட நிலவி & ரேடியோ ரேடியோ" |  |  |
| '' 2012 | மாற்றான் | "தீயே தீயே" |  |
| '' 2022 | லெஜன்ட் | "அந்த லெவல்" |  |
# அஜித் குமார்

**அஜித் குமார்**, (*Ajith Kumar*, பிறப்பு மே 1, 1971) என்பவர் ஒரு தென்னிந்தியத் தமிழ்த் திரைப்பட நடிகர் ஆவார். இவர் காதல் கோட்டை, காதல் மன்னன், வாலி, அமர்க்களம், தீனா, பூவெல்லாம் உன் வாசம், வில்லன், அட்டகாசம், வரலாறு, கீரிடம், பில்லா, அசல், மங்காத்தா, பில்லா 2 போன்ற பல படங்களில் நடித்துள்ளார். இவரது இரசிகர்கள் இவரை *அல்டிமேட் ஸ்டார்* என்றும் *ஏகே* என்றும் அழைக்கிறார்கள். அஜித் குமார், கார் பந்தயங்களிலும் பங்கு பெற்றுள்ளார். ஃபோர்ப்ஸ் பத்திரிகை வெளியிடும் இந்தியாவின் புகழ்பெற்ற மனிதர்கள் 2012 ஆம் ஆண்டு பட்டியலில் அஜித் குமார் 61ஆவது இடத்தினைப் பெற்றார். 2014 ஆவது ஆண்டிற்கான இப்பட்டியலில் 10 இடங்கள் முன்னேறி 51 ஆவது இடத்தைப் பிடித்தார். மேலும் 2013-வது ஆண்டில் கூகுளில் அதிகம் தேடப்பட்ட தென்னிந்தியத் திரைப்பட நடிகரும் ஆவார்.  
அஜித் ஜெர்மனி, மலேசியா உள்ளிட்ட பல்வேறு வெளிநாடுகளில் நடைபெற்றுள்ள கார் பந்தயங்களில் கலந்துகொண்டுள்ளார். 2003 ஃபார்முலா ஆசியா BMW போட்டியில் கலந்துகொண்டார். 2010 ஃபார்முலா 2 போட்டியில் இரண்டு இந்தியர்களான அர்மான் இப்ராஹிம், பார்த்திவா சுரேஷ்வரன் ஆகியோருடன் பந்தயத்தில் பங்கேற்றார். 2025ஆம் ஆண்டில் பத்ம பூசண் விருது பெற்றார்.
# அஜித் குமார்

## வாழ்க்கைச் சுருக்கம்

அஜித் குமார், இந்தியாவின் செகந்திராபாத் நகரில் ஒரு தமிழ்த் தந்தைக்கும், ஒரு சிந்தி தாய்க்கும் இரண்டாவது மகனாகப் பிறந்தார். இவரது தாய் கராச்சியில் பிறந்தவர் இந்திய விடுதலையின் போது அகதியாக கொல்கத்தா வந்தார். இவர் தமிழ்த் திரைப்படங்களில் நடிப்பதன் மூலமே தமிழ் பேசக் கற்றுக்கொண்டார். 1986 இல் உயர்நிலைக் கல்வியை நிறைவு செய்யாமலேயே கல்வியை இடைநிறுத்தினார். அமர்க்களம் திரைப்படத்தில் நடிக்கும் போது நடிகை சாலினியைக் காதல் திருமணம் செய்து கொண்டார். இவர்களுக்கு அனோசுகா என்ற பெண் குழந்தையும், ஆத்விக் என்ற ஆண் குழந்தையும் உள்ளனர்.
# அஜித் குமார்

## திரை வாழ்க்கை

தொடக்க காலங்களில் விளம்பரப் படங்களிலும் நடித்துள்ளார். தமிழ்த் திரையுலகில் அறிமுகமாகும் முன்னர், 1992 இல் *பிரேம புத்தகம்* என்ற தெலுங்குத் திரைப்படத்தில் அறிமுகமானார். இந்தப் படத்தில் இவருக்கு சிறந்த புதுமுகத்திற்கான விருது கிடைத்தது. இதன் பின்னரே *அமராவதி* என்ற தமிழ்த் திரைப்படத்தில் நடிக்க வாய்ப்பு கிடைத்தது. முதல் படம் வெற்றி இல்லை. அடுத்த ஆண்டில் பாசமலர்கள், பவித்ரா, ராஜாவின் பார்வையிலே ஆகிய திரைப்படங்களில் நடித்தார். இதில் பவித்ரா திரைப்படம் இவருக்குக் குறிப்பிடத்தக்க திரைப்படமாக அமைந்தது. அஜித் குமாரின் முதல் வெற்றித் திரைப்படம் 1995 ஆவது ஆண்டில் வெளியான ஆசை திரைப்படமாகும். இடையில் மோட்டார் பந்தயம் ஒன்றில் போட்டியிட்டுப் படுகாயமடைந்தார். இதனால் நடிப்பில் தடை ஏற்பட்டது. அதன் பின்னர் சரண் இயக்கத்தில் 1998ஆம் ஆண்டில் வெளியான காதல் மன்னன் திரைப்படத்தின் மூலமாக மீண்டும் நடிக்கத் தொடங்கினார்.
# அஜித் குமார்

## திரை வாழ்க்கை

### 2003–05

2003 முதல் 2005 வரை, அஜித் மோட்டார் பந்தயங்களில் அதிக முனைப்புடன் ஈடுபட்டது அதிக திரைப்படங்களில் நடிப்பதற்கு தடையாக அமைந்தது. இதனால் சில திரைப்படங்களில் மட்டுமே நடித்தார். 2003இல் நீண்ட தாமதற்குப் பின்னர் வெளியான *என்னை தாலாட்ட வருவாளா* திரைப்படமும், காவல்துறை அதிகாரியாக நடித்த ஆஞ்சநேயா திரைப்படமும் தோல்வியடைந்தது. மேலும், அந்த கால கட்டத்தில் சாமி, காக்க காக்க, கஜினி ஆகிய திரைப்படங்களில் நடிக்கக் கிடைத்த வாய்ப்பை பல்வேறு காரணங்களுக்காக தவிர்த்தார்.  
நடிகை சினேகாவுடன் இணைந்து நடித்த ஜனா திரைப்படம் ஒரு மிகப்பெரிய தோல்விப் படமாக அமைந்தது. இக்காலகட்டத்தில் இவர் நடிப்பில் வெளியாகி வெற்றியடைந்த ஒரேயொரு திரைப்படம் சரண் இயக்கத்தில் வெளியான அட்டகாசம் திரைப்படம் மட்டுமே. இப்படத்தில் அஜித்தின் இரட்டை கதாப்பாத்திரங்களின் நடிப்பும், " தல தீபாவளி" பாடலும் அஜித்தின் அதிரடி நாயகன் எனும் தகுதியை உயர்த்தியது. தொடர்ந்து 2005 ஆம் ஆண்டில், லிங்குசாமி இயக்கத்தில் வெளியான ஜி திரைப்படம் வணிக ரீதியாகத் தோல்வியைப் பெற்றாலும், இப்படத்திற்குக் கிடைத்த நேர்மறையான விமர்சனங்களும், இப்படம் பெற்ற ஒரு வலுவான தொடக்கமும் அஜித் மீண்டும் தனது திரை வாழ்க்கையை உறுதியாகத் தொடங்க உதவியது. ஆக, 2003 முதல் 2005 வரையில் வெளியான ஐந்து படங்களில், அட்டகாசம் திரைப்படம் மட்டுமே வணிக ரீதியாக வெற்றியைப் பெற்றது.
# அஜித் குமார்

## திரை வாழ்க்கை

### 2010–தற்போது வரை

2009 ஆவது ஆண்டில் படப்பிடிப்பு தொடங்கப்பட்ட அசல் திரைப்படம் 2010 பிப்ரவரியில் வெளியானது. அஜித் இரட்டை வேடங்களில் நடித்து மிகப்பெரிய எதிர்பார்ப்புடன் வெளியான இத்திரைப்படம் வணிக ரீதியாக வெற்றியைப் பெறாமல் போனது. இரண்டாவது முறையாக மோட்டார் பந்தயங்களில் கலந்து கொண்ட பின்னர் வெங்கட் பிரபுவின் மங்காத்தா திரைப்படத்தில் நடித்தார்.  
2017 ஆவது ஆண்டில் சிவா இயக்கத்தில் வெளியான விவேகம் திரைப்படத்தில் நடித்திருந்தார். இத்திரைப்படம் கலவையான விமர்சனங்களைப் பெற்றதால் அடுத்ததாக சிவா இயக்கும் திரைப்படத்தில் நடிக்கமாட்டார் என எதிர்பார்க்கப்பட்டது. இருப்பினும், சிவா இயக்கத்தில் விசுவாசம் எனும் புதிய திரைப்படத்திற்கான அதிகாரப்பூர்வ அறிவிப்பு வெளியானது. இது அஜித் குமார், சிவா கூட்டணியின் நான்காவது திரைப்படமாகும்.
# அஜித் குமார்

## சர்ச்சைகள்

பிப்ரவரி 06, 2010 அன்று நிகழ்ந்த கருணாநிதி பாராட்டு விழாவில் நடிகர் அஜித்குமார் பேசும்போது திரையுலகினரை அரசியல் காரணங்களுக்காகத் திரைப்பட விழாக்களில் பங்கெடுக்குமாறு சிலர் மிரட்டுவதாகப் பகிரங்கமாகப் புகார் கூறினார். இதனால் அஜித்துக்கு ஆதரவும், எதிர்ப்பும் கிளம்பியது. இந்த நிகழ்ச்சிகளுக்குப் பின்னர் அஜித், தவிர்க்க முடியாத சில நிகழ்ச்சிகளைத் தவிர மற்ற எந்த பொது நிகழ்ச்சிகளிலும் பங்கேற்பதில்லை.
# அஜித் குமார்

## உதவி

பல நல்ல காரியங்களுக்கு உதவிகள் செய்துள்ள இவர் 2014ஆம் ஆண்டு தனது வீட்டில் வேலை செய்பவர்கள் 12 பேருக்கும் வீடுகள் கட்டிக்கொடுத்து உதவி செய்துள்ளார்.
# அஜித் குமார்

## இருசக்கர வாகன விழிப்புணர்வு ஊர்வலம்

பாதுகாப்பான பயணத்தை வலியுறுத்தி மக்களிடம் விழிப்புணர்வு ஏற்படுத்தும் வண்ணம் 2013 ஆகஸ்டு 18 அன்று சென்னை முதல் பெங்களூர் வரையிலான இருசக்கர வாகன விழிப்புணர்வுப் பேரணியில் பங்கேற்றார்.
# அஜித் குமார்

## அறுவை சிகிச்சை

ஆரம்பம் திரைப்படத்தில் நடித்தபோது ஏற்பட்ட விபத்தின் காரணமாக முழங்கால் மற்றும் தோள்பட்டையில் அடிபட்டது. இதனால், 2015 நவம்பர் மாதத்தில் முழங்கால், மற்றும் தோள்பட்டையில் அறுவை சிகிச்சை செய்து கொண்டார்.
# அஜித் குமார்

## தானுந்துப் பந்தயம்

நடிப்பு வாழ்க்கையைத் தவிர, அஜித் அவ்வப்போது தானுந்துப் பந்தய ஓட்டுநராகவும் இருக்கிறார், மும்பை, சென்னை, டெல்லி உள்ளிட்ட இந்தியா முழுவதும் நடைபெறும் போட்டிகளில் போட்டியிடுகிறார். சர்வதேச அரங்கிலும், எஃப்ஐஏ போட்டிகளிலும் பங்கேற்ற மிகச் சில இந்தியர்களில் இவரும் ஒருவராவார். ஜெர்மனி, மலேசியா உள்ளிட்ட பல்வேறு பந்தயங்களுக்காக வெளிநாட்டிலும் இருந்துள்ளார். 2003 ஆசியா ஃபார்முலா BMW போட்டியில் கலந்துகொண்டார்.
# அஜித் குமார்

## தானுந்துப் பந்தயம்

### 24H தொடர் (2025)

2025 ஆம் ஆண்டில் நடைபெற்ற 24H தொடரில் ஃபேபியன் துபியக்சு, மத்தேயு டெட்ரி, கேமரான் மெக்லாய்டு ஆகியோருடன் கலந்து கொண்டார். இந்த அணி 991 பிரிவில் மூன்றாவது இடத்தைப் பெற்றது, GT4 பிரிவில் *ஸ்பிரிட் ஆஃப் தி ரேஸ்* அங்கீகாரத்தைப் பெற்றார்.
# அஜித் குமார்

## அரசியல்

பல்வேறு அரசியல் நிகழ்வுகளுடன் தொடர்பு படுத்தப்பட்டாலும் தொடர்ந்து அரசியலில் இருந்து விலகியே இருந்து வருகிறார்.
# அஜித் குமார்

## விருதுகள்

- அஜித் குமார் தாம் நடித்த முதல் தெலுங்கு படத்திற்காக (பிரேம புத்தகம்) பரத்முனி ஆர்ட் அகாதமியின் சிறந்த புதுமுக நடிகருக்கான விருதைப் பெற்றுள்ளார்.
- 1999 ஆம் ஆண்டு அஜித் குமார் வாலி படத்தில் சிறப்பாக நடித்ததற்காக சிறந்த தமிழ் நடிகருக்கான பிலிம்பேர் விருதையும், சினிமா எக்ஸ்பிரஸ் விருது மற்றும் தினகரன் திரைப்பட விருதையும் பெற்றுள்ளார்.
- 2000ஆம் ஆண்டு முகவரி படத்தில் நடித்ததற்காக சிறந்த நடிகருக்கான சினிமா எக்ஸ்பிரஸ் விருதைப் பெற்றுள்ளார்.
- 2001 ஆம் ஆண்டு சிறந்த நடிகருக்கான மாநில அரசின் விருதை பூவெல்லாம் உன் வாசம் படத்திற்காக வென்றுள்ளார்.
- 2002ஆம் ஆண்டு வில்லன் படத்திற்காக சிறந்த தமிழ் நடிகருக்கான பிலிம்பேர் விருது மற்றும் தினகரன் திரைப்பட விருதைப் பெற்றுள்ளார்.
- சிறந்த தென்னிந்திய நடிகருக்கான பிலிம்பேர் விருதை இருமுறைப் பெற்றுள்ளார். கண்டுகொண்டேன் கண்டுகொண்டேன் படத்திற்காக சிறந்த துணை நடிகருக்கான பிலிம்பேர் விருதைப் பெற்றுள்ளார்.
- 2011 ஆம் ஆண்டு மங்காத்தா திரைப்படத்தில் நடித்ததற்காக விஜய் விருதுகளின் சிறந்த எதிர்நாயகன் மற்றும் விருப்பமான நாயகன் என இரண்டு விருதுகளை பெற்றுள்ளார்.
- ஏப்ரல் 28, 2025இல், இந்தியக் குடியரசுத் தலைவர் திரௌபதி முர்மு, பத்ம பூஷண் விருதை அஜித் குமாருக்கு வழங்கினார்.
# அஜித் குமார்

## விருதுகள்

### பத்ம பூஷண் விருது

இந்திய திரைப்படத் துறைக்கு அவர் ஆற்றிய அற்புதமான பங்களிப்பிற்காகவும், சர்வதேச கார் பந்தயத்தில், இந்தியாவைப் பிரதிநிதித்துவப்படுத்தியதற்காகவும், அஜித் குமாருக்கு ஏப்ரல் 28, 2025இல், இந்திய அரசு சார்பில், இந்தியாவின் மூன்றாவது மிக உயர்ந்த விருதான பத்ம பூஷண் விருதை வழங்கி கௌரவித்தது. பத்ம பூஷண் விருதை, இந்தியக் குடியரசுத் தலைவர், திரௌபதி முர்மு, அஜித் குமாருக்கு வழங்கினார்.
# அஜித் குமார்

## விருதுகள்

### தமிழக அரசு திரைப்பட விருதுகள்

;வென்றவை
- தமிழக அரசு சிறந்த நடிகருக்கான சிறப்பு திரைப்பட விருது - *பூவெல்லாம் உன் வாசம்* (2001)
- தமிழக அரசு எம்.ஜி.ஆர் திரைப்பட விருது - *வரலாறு* (2006)
# அஜித் குமார்

## விருதுகள்

### பிலிம்பேர் விருதுகள்

;வென்றவை
- சிறந்த தமிழ் நடிகருக்கான பிலிம்பேர் விருது - *வாலி* (1999)
- சிறந்த தமிழ் நடிகருக்கான பிலிம்பேர் விருது - *வில்லன்* (2002)
- சிறந்த தமிழ் நடிகருக்கான பிலிம்பேர் விருது - *வரலாறு* (2006)  
;பரிந்துரைக்கப்பட்டது
- சிறந்த தமிழ் நடிகருக்கான பிலிம்பேர் விருது - *பில்லா* (2007)
- சிறந்த தமிழ் நடிகருக்கான பிலிம்பேர் விருது - *மங்காத்தா* (2011)
# அஜித் குமார்

## விருதுகள்

### விஜய் விருதுகள்

;வென்றவை
- விஜய் விருதுகள் (விருப்பமான நாயகன்) - *வரலாறு* (2006)
- விஜய் விருதுகள் (சிறந்த எதிர்நாயகன்) - *மங்காத்தா* (2011)
- விஜய் விருதுகள் (விருப்பமான நாயகன்) - *மங்காத்தா* (2011)  
;பரிந்துரைக்கப்பட்டது
- விஜய் விருதுகள் (விருப்பமான நாயகன்) - *பில்லா* (2007)
- விஜய் விருதுகள் (விருப்பமான நாயகன்) - *ஏகன்* (2008)
- விஜய் விருதுகள் (விருப்பமான நாயகன்) - *அசல்* (2010)
- விஜய் விருதுகள் (விருப்பமான நாயகன்) - *ஆரம்பம்* (2013)
# அஜித் குமார்

## விருதுகள்

### பிற விருதுகள்

;வென்றவை
- சிறந்த தமிழ் நடிகருக்கான சினிமா எக்ஸ்பிரஸ் விருது - *வாலி* (1999)
- சிறந்த தமிழ் நடிகருக்கான சினிமா எக்ஸ்பிரஸ் விருது - *சிட்டிசன்* (2001)
- சிறந்த தமிழ் நடிகருக்கான சென்னை டைம்ஸ் விருது - *மங்காத்தா* (2011)
# அஜித் குமார்

## திரைப்படங்கள்

### வர்த்தக விளம்பரங்கள்

அஜித் குமார் திரைப்படங்கள் மட்டுமின்றி சில வர்த்தக விளம்பரங்களிலும் நடித்துள்ளார். தற்போது விளம்பரங்களில் நடிப்பதை முற்றிலும் தவிர்த்து விட்டார். இது இவர் நடித்துள்ள வர்த்தக விளம்பரங்களின் பட்டியலாகும்.  
| எண் | ஆண்டு | விளம்பரம் | பாத்திரம் | தயாரிப்பு | குறிப்புகள் |  |
| --- | --- | --- | --- | --- | --- | --- |
| 1 | மியாமி குசன் | - |  |  |  |  |
| 2 | 2005 | நெஸ்லே சன்ரைஸ் | - | ராஜீவ் மேனன் | நடிகை சிம்ரனுடன் இணைந்து நடித்தது. | } |
# விக்ரம்

**விக்ரம்** (17 ஏப்ரல் 1966) என்பவர் தமிழ்நாட்டுத் திரைப்பட நடிகர், திரைப்படத் தயாரிப்பாளர், பின்னணிப் பாடகர் மற்றும் குரல் நடிகர் ஆவார். இவர் 1990 ஆம் ஆண்டு முதல் சேது (1999), விண்ணுக்கும் மண்ணுக்கும் (2001), சாமி (2003), பிதாமகன் (2003), ஐ (2015) போன்ற தமிழ் மொழி திரைப்படங்களிலும், தெலுங்கு மற்றும் மலையாளத் திரைப்படங்களிலும் நடித்ததன் மூலம் தமிழ்த் திரையுலகின் முன்னணி நடிகர்களில் ஒருவராவார்.  
இவர் தமிழ்த் திரைப்படத் துறையில் பணி புரிந்த வரையில் 7 பிலிம்பேர் விருதுகள் பெற்றுள்ளார். அது மட்டுமின்றி சிறந்த நடிகருக்கான ஒரு தேசிய விருதும் தமிழ் நாடு மாநில விருதும் பெற்றுள்ளார். இவருக்கு மிலான் பல்கலைக்கழகம் 2011 ஆம் ஆண்டு மே மாதம் அன்று கௌரவ டாக்டர் பட்டம் வழங்கியது. தனது நடிப்பாற்றல் மூலமாகத் தமிழ்த் திரையுலகில் முன்னணி இடம் வகிக்கும் நடிகருள் இவரும் ஒருவர்.  
விக்ரம் வெவ்வேறு சமூக நிகழ்ச்சிகளை முன் நின்று நடத்தியுள்ளார். இவர் ஐக்கிய நாடுகளின் குடிசார் அமைப்பின் தூதர். சஞ்சீவனி அறக்கட்டளையின் தூதுவராகவும் வித்யா சுதா, என்னும் மாற்றுத் திறன் பள்ளியின் தூதுவராகவும் உள்ளார். காசி கண் நலப்பணியின் வேளையிலும் தன்னை ஆட்படுத்திக் கொண்டார். விக்ரம் நிறுவனம் மூலம் பல நலத் திட்டங்களை செயல்படுத்தி வருகிறார்.
# விக்ரம்

## இளமைக் காலம்

விக்ரம், ஜான் விக்டருக்கும் ராஜேஸ்வரிக்கும் தமிழ்நாட்டில் உள்ள சென்னையில், 17ம் ஏப்ரல் 1966 அன்று நடுத்தர குடும்பமொன்றில் பிறந்தார். இவரது இயற்பெயர் **கென்னெடி** ஆகும். இவரது தந்தை வினோத் ராஜ் என்றழைக்கப்படும் ஆவார். அவர் தந்தை ஒரு முன்னாள் இந்திய ராணுவ வீரர். தற்போது திரைப்படங்களிலும் தொலைக்காட்சித் தொடர்களிலும் நடித்து வருகிறார். இவரது தாய் இராஜேசுவரி துணை ஆட்சியராய்ப் பணியாற்றியவர். விக்ரமுக்கு அனிதா என்கிற தங்கையும் அர்விந்த் என்கிற தம்பியும் உள்ளனர்.  
விக்ரம் ஏற்காட்டிலுள்ள மாண்டபோர்ட் பள்ளியில் தனது பள்ளிப் படிப்பைத் தொடங்கினார். பள்ளிப் பருவத்திலேயே கராத்தே கலையோடு நீச்சல் விளையாட்டையும் கற்றுத் தேர்ந்தார். திரைப் படங்களில் நடிக்கும் ஆர்வமிருந்தும் இவரது தந்தையாரின் கட்டாயத்தால் முதுகலை வணிக மேலாண்மை படிப்பை இலயோலாக் கல்லூரியில் படித்து முடித்தார்.  
இவர் 1992 ஆம் ஆண்டு **சைலஜா பாலகிருஷ்ணன்** என்பவரை திருமணம் செய்து கொண்டார். இவருக்கு துருவ் விக்ரம் என்ற ஒரு மகனும் அக்ஷிதா விக்ரம் என்ற ஒரு மகளும் உண்டு. இவரின் மகன் துருவ் விக்ரம் தற்பொழுது திரைப்படங்க்ளில் நடித்து வருகின்றார்.
# விக்ரம்

## திரைப்பட வாழ்க்கை

விக்ரம் திரைப்படத்துறையில் அறிமுகமாவதற்கு முன்பு 1988 ஆம் கைலாசம் பாலசந்தர் இயக்கிய **கலாட்டா குடும்பம்** என்ற தொலைக்காட்சி தொடரில் நடித்துள்ளார் அதை தொடர்ந்து 1990 ஆம் ஆண்டு வெளியான **என் காதல் கண்மணி** என்னும் படத்தின் மூலம் அறிமுகம் ஆனார். அதன் பின் குறைந்த பொருட்செலவில் ஆக்கப்பட்ட படங்களில் நடித்து வந்துள்ளார்.  
இவர் நடிக்க தொடங்கி ஒன்பது வருடங்களுக்குப் பின் வெளிவந்த சேது என்னும் படத்தின் மூலம் திரையுலக ரசிகர்களின் கவனத்தை தன் பக்கம் திருப்பினார். இப்படமே இவரின் திரை வாழ்க்கையை அடுத்தக் கட்டத்திற்கு கொண்டு சென்றது. இந்த வெற்றிக்குப் பின் தில், ஜெமினி, தூள், சாமி போன்ற படங்களில் நடித்தார். இவர் காசி எனும் படத்தில் பார்வை அற்றவராக நடித்து திரை விமர்சகர்களின் பாராட்டைப் பெற்றார். பின்னர் பிதாமகன் படத்தில் வெட்டியான் கதாப்பாத்திரத்தை தத்ரூபமாக வெளிக்கொணர்ந்து தேசிய விருது பெற்றார். அதன் பின் அந்நியன் என்னும் பிரம்மாண்டமான படத்தில் பிளவாளுமை குறைபாட்டுப் பிரச்சினையால் பாதிக்கப்பட்ட பிராமணராக நடித்தார். இப்படம் பொருளவில் அதிக வருவாயும் நல்ல விமர்சனங்களையும் பெற்றுத் தந்தது. அதன் பின் மஜா, பீமா, கந்தசாமி போன்ற படங்களில் நடித்து தன் திரைப் பயணத்தை தொடர்ந்தார். பிறகு ராவணன் என்னும் படத்தில் வீரையா என்னும் பழங்குடி இன போராளி கதாபாத்திரத்தில் நடித்துப் பாராட்டைப் பெற்றார். 2011 ஆம் ஆண்டு வெளி வந்த தெய்வத் திருமகள் என்னும் படத்தில் மனவளர்ச்சி குன்றியவராக இவரது நடிப்புத் திரை விமர்சகளிடமிருந்து பாராட்டுக்களைப் பெற்றது.
# விக்ரம்

## கலைப் பணி

விக்ரம் தான் திரைப்படத் துறையில் வருவதற்கு முன் சோழா தேநீர், டி வி எஸ் மற்றும் ஆள்வின் போன்ற நிறுவனங்களின் விளம்பரங்களில் நடித்தார். தனது முதுகலை வணிக மேலாண்மை படிப்பின் இறுதி ஆண்டில் தமிழ்த் திரைப்பட முன்னணி இயக்கனரான ஸ்ரீதர் அவர்களால் அணுகப்பட்டு அதன் பின் அவரது படத்தில் நடிக்க வாய்ப்பும் கிடைத்தது. விக்ரம் தனது முதல் படமான "என் காதல் கண்மணியை" 1990 ஆம் ஆண்டு நடித்தார். இது ஒரு குறைந்த பட்ஜெட் படமாக அமைந்தது. அதன் பின் ஸ்ரீதர் அவர்களின் "தந்துவிட்டேன் என்னை" எனும் படத்தில் நடித்தார். ஒளிப்பதிவாளர் பி. சி. ஸ்ரீராம் இயக்கிய பெரிதும் எதிர்பார்க்கப்பட்ட கல்லூரிக் காதல் படமான மீரா இவரின் மூன்றாவது படமாகும்.
# விக்ரம்

## பாடிய பாடல்கள்

| தலைப்பு | ஆண்டு | பாடல்கள் | இசையமைப்பாளர் | உடன் பாடியவர் |
| --- | --- | --- | --- | --- |
| *கடாரம் கொண்டான்* | 2019 | "தீசுடர் குனியுமா" | ஜிப்ரான் |  |
# விக்ரம்

## தொலைக்காட்சித் தொடர்கள்

| பெயர் | ஆண்டு | இயக்குநர் |
| --- | --- | --- |
# விக்ரம்

## தொலைக்காட்சித் தொடர்கள்

### இசை ஒளிக்காட்சிகளித் தோற்றங்கள்

**குறிப்பு**  
| } |
| --- |
# விக்ரம்

## தொலைக்காட்சித் தொடர்கள்

### வர்த்தக தோற்றங்கள்

| } |
| --- |
# சூர்யா (நடிகர்)

**சரவணன் சிவக்குமார்** (*Saravanan Sivakumar*, பிறப்பு: 23 சூலை 1975) பொதுவாக அறியப்படுவது **சூர்யா** என்பவர் தமிழ்நாட்டுத் திரைப்பட நடிகர், திரைப்படத் தயாரிப்பாளர் மற்றும் தொலைக்காட்சித் தொகுப்பாளர் ஆவார். இவர் 1997 ஆம் ஆண்டு முதல் நேருக்கு நேர் (1997), நந்தா (2001), காக்க காக்க (2003),
பிதாமகன் (2003), பேரழகன் (2004), வேல் (2007) , வாரணம் ஆயிரம் (2008), ஏழாம் அறிவு (2011), 24 (2016) போன்ற பல வெற்றித் திரைப்படங்களில் நடித்ததன் மூலம் தமிழ்த் திரையுலகின் முன்னணி நடிகர்களில் ஒருவரானார்.  
இவரின் நடிப்புத் திறனால் மூன்று தமிழக அரசு திரைப்பட விருதுகள், நான்கு தென்னிந்திய பிலிம்பேர் விருதுகள், இரண்டு எடிசன் விருதுகள், ஒரு சினிமா விருதுகள் மற்றும் விஜய் விருதுகள் போன்றவை வென்றுள்ளார். இந்திய பிரபலங்களின் வருவாயை அடிப்படையாகக் கொண்ட ஃபோர்ப்ஸ் இந்தியா பிரபலங்கள் 100 பட்டியலில் சூர்யா ஆறு முறை சேர்க்கப்பட்டுள்ளார் என்பது குறிப்பிடத்தக்கது.இவர் 2012 ஆம் ஆண்டு விஜய் தொலைக்காட்சியில் ஒளிபரப்பான நீங்களும் வெல்லலாம் ஒரு கோடி என்ற நிகழ்ச்சியின் மூலம் தொகுப்பாளராக அறிமுகமானார்.
# சூர்யா (நடிகர்)

## தனிப்பட்ட வாழ்க்கை

**சரவணன்** என்ற இயற்பெயர் கொண்ட இவர் நடிகர் சிவக்குமாரின் மகனும் நடிகர் கார்த்தியின் அண்ணனும் ஆவார். இவர் லயோலா கல்லூரியில் இளங்கலை முடித்தவர். 2006இல் நடிகை ஜோதிகாவை விரும்பி பெற்றோர் அனுமதியுடன் திருமணம் செய்துக்கொண்டார். இவர்களுக்கு தேவ், தியா என்ற குழந்தைகள் உள்ளனர். தற்போது (2012-13) சென்னை பெசன்ட் நகரில் வசித்து வருகிறார்.
# சூர்யா (நடிகர்)

## திரைப்பட வாழ்க்கை

இவரின் முதல் படமான நேருக்கு நேர் திரைப்படம் வணிக ரீதியில் வெற்றிப் பெற்றது. 1997 ஆம் ஆண்டு வெளிவந்த இந்தத் திரைப்படத்தை வசந்த் இயக்கிருந்தார். ஆனால் இதன் பிறகு வெளியான திரைப்படங்கள் விமர்சன ரீதியாகவும் வணிக ரீதியாகவும் வெற்றிப்பெறவில்லை. குறிப்பாக காதலே நிம்மதி (1998), சந்திப்போமா (1998) ,பெரியண்ணா (1999), பூவெல்லாம் கேட்டுப்பார் (1999). இந்தத் திரைப்படத்தில் இவருடன் இணைந்து நடித்த ஜோதிகாவை இவர் மணந்துக் கொண்டார்.  
2001 ஆம் ஆண்டில் பாலாவின் (இயக்குநர்) இயக்கத்தில் பிதாமகன் திரைப்படத்தில் நடித்தார். இதில் இவர் திருந்தி வாழும் முன்னாள் குற்றவாளியாக நடித்திருப்பார். இந்தப் படம் இவருக்கு விமர்சகர்கள் மத்தியில் நல்ல வரவேற்பைப் பெற்றுத் தந்தது. மேலும் இவரின் திரைப்பட வாழ்க்கையில் ஒரு திருப்புமுனையாக அமைந்தது. 2003 இல் கௌதம் மேனன் இயக்கத்தில் காக்க காக்க திரைப்படத்தில் நடித்தார். இதில் ஒரு காவல்துறை அதிகாரியாக நடித்திருப்பார். இந்த இரு திரைப்படங்களும் விமர்சன, வியாபார ரீதியில் நல்ல வரவேற்பைப் பெற்றுத்தந்தது. இதன் மூலம் தமிழகத் திரைப்படத்துறை முன்னணி நாயகர்களில் ஒருவரானார். மேலும் 51 வது பிலிம்பேர் விருதுகளில் சிறந்த ஆண் துணை நடிகருக்கான விருதிற்கு பிதாமகன் திரைப்படத்தில் நடித்ததற்காக பரிந்துரை செய்யப்பட்டது. பின் பேரழகன் திரைப்படத்தில் கல்லூரி மாணவராகவும், கூன் விழுந்த நபராகவும் இரு வேடங்களில் நடித்திருப்பார். இதில் இவரின் நடிப்பு அனைவராலும் பாராட்டப்பட்டது. மேலும் இந்தத் திரைப்படத்திற்காக சிறந்த நடிகருக்கான 52 வது பிலிம்பேர் விருது பெற்றார். 2004 ஆம் ஆண்டில் மணிரத்னம் இயக்கத்தில் ஆய்த எழுத்து (திரைப்படம்) நடித்தார். இவர் இதில் மாணவ தலைவர் வேடத்தில் நடித்திருந்தார். 2006இல் சில்லுனு ஒரு காதல் (திரைப்படம்), 2007இல் வேல் (திரைப்படம்) போன்றவற்றில் நடித்தார். இதில் வேல் வணிக ரீதியில் மிகப்பெரிய வெற்றிப்படமாக அமைந்தது. 2008 இல் மீண்டும் கௌதம் மேனன் இயக்கத்தில் வாரணம் ஆயிரம் திரைப்படத்தில் நடித்தார். இதில் தந்தை, மகன் ஆகிய இருவேடங்களில் நடித்திருப்பார். இந்தத் திரைப்படத்திற்காகவும் சிறந்த நடிகருக்கான பிலிம்பேர் விருதுப் பெற்றார்.  
2009இல் அயன் (திரைப்படம்), ஆதவன் (திரைப்படம்) ஆகிய திரைப்படங்களில் நடித்தார். 2010 ஆம் ஆண்டில் சிங்கம் திரைப்படத்தில் நடித்தார். இதில் அனுசுக்கா செட்டி உடன் நடித்திருப்பார். இந்தப் படத்தின் வெற்றியினைத் தொடர்ந்து சிங்கம் 2, சி3 (திரைப்படம்) ஆகியவை வெளியாகின. ராம் கோபால் வர்மா இயக்கத்தில் இந்தி மற்றும் தெலுங்கு மொழிகளில் உருவான ரத்தசரித்திரம் திரைப்படத்தில் நடித்தார். ஏ. ஆர். முருகதாஸ் இயக்கத்தில் ஏழாம் அறிவு திரைப்படத்தில் போதி தருமன் வேடத்தில் நடித்தார். இவரது மனைவி ஜோதிகா நடித்த 36 வயதினிலே எனும் திரைப்படத்தை தயாரித்தார்.  
2012 ஆம் ஆண்டு இயக்குநர் கே. வி. ஆனந்த் இயக்கிய மாற்றான் என்ற திரைப்படத்தில் ஒட்டிப் பிறந்த இரட்டையர் வேடத்தில் நடித்துள்ளார். அதை தொடர்ந்து விஜய் தொலைக்காட்சியில், நீங்களும் வெல்லலாம் ஒரு கோடி என்ற நிகழ்ச்சி மூலம் தொலைக்காட்சி துறையில் தொகுப்பாளராக அறிமுகமானார். அதை தொடர்ந்து சிங்கம் 2 என்ற அதிரடித் திரைப்படத்தில் நடித்தார். இது 2010 ஆம் ஆண்டு வெளியான திரைப்பட சிங்கம் தொடரின் இரண்டாம் பாகம் ஆகும். இந்த திரைப்படம் 5 சூலை 2013 ஆம் ஆண்டு வெளியாகி மிகப்பெரிய வெற்றியை அடைந்தது.  
2014 ஆம் ஆண்டில் இயக்குநர் லிங்குசாமி இயக்கத்தில் அஞ்சான் என்ற திரைப்படம் 15 ஆகத்து 2014 அன்று வெளியாகி கலப்பு விமர்சனம் பெற்றது. அதே ஆண்டில் வெங்கட் பிரபுவின் இயக்கத்தில் மாசு என்கிற மாசிலாமணி என்ற திரைப்படமும் வெளியாகி கலப்பு விமர்சனம் பெற்றது.
# சூர்யா (நடிகர்)

## பொதுச்சேவை மற்றும் தொண்டு

அகரம் என்ற ஒரு பொது நலன் கருதிய, லாப நோக்கற்ற தொண்டு நிறுவனத்தை நடத்தி வருகிறார். ஏழைக் குழந்தைகளின் கல்வியில், இத்தொண்டு நிறுவனம் பங்காற்றி வருகிறது.
# சூர்யா (நடிகர்)

## திரைப்படங்களின் பட்டியல்

| 1997 | *நேருக்கு நேர்* | சூரியா |  |  |
| --- | --- | --- | --- | --- |
| 1998 | *காதலே நிம்மதி* | சந்துரு |  |  |
| *சந்திப்போமா* | விஸ்வா |  |  |  |
| 1999 | *பெரியண்ணா* | சூர்யா |  |  |
| *பூவெல்லாம் கேட்டுப்பார்* | கிருஷ்ணா |  |  |  |
| 2000 | *உயிரிலே கலந்தது* | சூர்யா |  |  |
| 2001 | *பிரண்ட்ஸ்* | சந்துரு |  |  |
| *நந்தா* | நந்தா |  |  |  |
| 2002 | *உன்னை நினைத்து* | சூர்யா |  |  |
| *ஸ்ரீ* | ஸ்ரீ |  |  |  |
| *மௌனம் பேசியதே* | கௌதம் |  |  |  |
| 2003 | *காக்க காக்க* | அன்புசெல்வன் | **பரிந்துரை** : சிறந்த நடிகருக்கான பிலிம் பேர் விருது |  |
| *பிதாமகன்* | சக்தி | சிறந்த துணை நடிகருக்கான பிலிம்பேர் விருது |  |  |
| 2004 | *பேரழகன்* | சின்னா, கார்த்தி | சிறந்த நடிகருக்கான பிலிம் பேர் விருது |  |
| *ஆய்த எழுத்து* | மைக்கேல் வசந்த் |  |  |  |
| 2005 | *மாயாவி* | பாலையா |  |  |
| *கஜினி* | சஞ்சய் ராமசாமி | **பரிந்துரை** : சிறந்த நடிகருக்கான பிலிம் பேர் விருது |  |  |
| *ஆறு* | ஆறுமுகம் |  |  |  |
| 2006 | *ஜூன் ஆர்* | ராஜா | கௌரவத் தோற்றம் |  |
| *சில்லுனு ஒரு காதல்* | கௌதம் | சிறந்த நடிகருக்கான பிலிம் பேர் விருது |  |  |
| 2007 | *வேல்* | வாசுதேவன், வெற்றிவேல் |  |  |
| 2008 | *குசேலன்* | நடிகராகவே | சினிமா சினிமா பாடலில் கௌரவத்தோற்றம் |  |
| *வாரணம் ஆயிரம்* | கிருஷ்ணன், சூரிய கிருஷ்ணன் |  |  |  |
| 2009 | *அயன்* | டேவராஜ் வேலு சாமி | **பரிந்துரை** : சிறந்த நடிகருக்கான பிலிம் பேர் விருது |  |
| *ஆதவன்* | மாதவன் |  |  |  |
| 2010 | *சிங்கம்* | துரை சிங்கம் | **பரிந்துரை** : சிறந்த நடிகருக்கான பிலிம் பேர் விருது |  |
| *ரத்த சரித்திரம் 2* | சூர்ய நாராயண ரெட்டி | இரண்டாம் பாதியில் கௌரவத் தோற்றம் |  |  |
| *மன்மத அன்பு* | நடிகராகவே | ஓயாலே பாடலில் கௌரவத்தோற்றம் |  |  |
| 2011 | *கோ* | அக நக பாடலில் கௌரவத்தோற்றம் |  |  |
| அவன் இவன் | கௌரவத் தோற்றம் |  |  |  |
| *7 ஆம் அறிவு* | அரவிந்த், போதிதர்மன் | **பரிந்துரை** : சிறந்த நடிகருக்கான பிலிம் பேர் விருது |  |  |
| 2012 | *மாற்றான்* | அகிலன், விமலன் | **பரிந்துரை** : சிறந்த நடிகருக்கான பிலிம் பேர் விருது |  |
| 2013 | *சென்னையில் ஒரு நாள்* | நடிகராகவே தோன்றினார் | கௌரவத் தோற்றம் |  |
| *சிங்கம் 2* | துரை சிங்கம் | **பரிந்துரை** : சிறந்த நடிகருக்கான பிலிம் பேர் விருது |  |  |
| 2014 | *நினைத்தது யாரோ* | நடிகராகவே | கௌரவத் தோற்றம் |  |
| *அஞ்சான்* | ராஜூபாய் (கிருஷ்ணா) |  |  |  |
| 2015 | *மாசு என்கிற மாசிலாமணி* | மாசிலாமனி, சக்தி |  |  |
| *பசங்க 2* | தமிழ்நாடன் |  |  |  |
| 2016 | *24* | ஆத்ரேயா, மணிகண்டன், சேதுராமன் | பிலிம் பேர் நடுவர் விருது |  |
| 2017 | *சிங்கம்3* | துரை சிங்கம் |  |  |
| 2018 | *தானா சேர்ந்த கூட்டம்* | இனியன் |  |  |
| *கடைக்குட்டி சிங்கம்* | கௌரவத் தோற்றம் |  |  |  |
| 2019 | *என். ஜி. கே* | நந்த கோபாலன் குமரன் |  |  |
| *காப்பான்* | கதிரவன் |  |  |  |
| 2020 | *சூரரைப் போற்று* | நெடுமாறன் |  |  |
| 2021 | ''ஜெய் பீம் | சந்துரு |  |  |
| 2022 | ''எதற்கும் துணிந்தவன் | கண்ணபிரான் |  |  |
| 2022 | ''விக்ரம் | ரோலெக்ஸ் | சிறப்புத் தோற்றம் | } |
# சூர்யா (நடிகர்)

## தொலைக்காட்சி

| 2012 | *நீங்களும் வெல்லலாம் ஒரு கோடி* | விஜய் தொலைக்காட்சி | தொகுப்பாளராக |
| --- | --- | --- | --- |
# சூர்யா (நடிகர்)

## தயாரிப்பாளராக

| 2015 | *36 வயதினிலே* |
| --- | --- |
| 2015 | *பசங்க 2* |
| 2016 | *24* |
| 2017 | *மகளிர் மட்டும்* |
| 2018 | *கடைக்குட்டி சிங்கம்* |
| 2019 | *உறியடி 2* |
| 2019 | *ஜாக்பாட்* |
| 2020 | *பொன்மகள் வந்தாள்* |
| 2020 | *சூரரைப் போற்று* |
# இலத்திரனியல் கலைச்சொற்கள்

## மின் உறுப்புகள் - Components

- மின்கம்பி, வடம் - Wire
- ஆளி, சாவி, நிலைமாற்றி - Switch (தொடுப்பி, தொடுக்கி)
- மின்தடையம் - Resistor (Resistor = மின்தடை; Resistance = மின் தடையம்; Resistivity = மின் தடைமை)
- மின்தூண்டி - Inductor
- மின்தேக்கி - Capacitor (மின்கொண்மி, கொள்ளளவி)
- இருமுனையம், இருவாயி - Diode
- திரிதடையம், மூவாயி - Transistor
- அலைக்கம்பம் - Antenna
- மின்மாற்றி, நிலைமாற்றி - Transformer
- பெருக்கி - Amplifier (மிகைப்பி)
- செயல்படு பெருக்கி, செயல்பாட்டுப் பெருக்கி - Operational Amplifer (வினைபடு மிகைப்பி)
- அலை இயற்றி, அலைவுக் காட்டி - Oscillator (அலைவி)
- Connectors (இணைப்பி)
- உருகிழை, உருகி Fuse (துண்டி)
- தொகுப்புச் சுற்று Integrated circuit (ஒருங்கிணைச் சுற்று, மின் தொகுசுற்று, நுண் தொகுசுற்று))
- LCD (படிகச்சீர் நீர்மத் திரை) அல்லது (சீருறு நீர்மத் திரை)
- Printed circuit board (வழிபதி மின்சுற்று அட்டை (/தட்டை)) வ.மி.த; மின் சுற்றட்டை)
- Thermocouple (வெப்ப மின் இரட்டை, *வெப்ப இரணை*)
- Phased array (சீர்முக அலை வீசு அடுக்கு; அலைமுகத் திருப்படுக்கு)
- Ground (மின் நிலப்புதை) அல்லது (மின் ஒப்படி); மண்ணடி
- காந்தலைப்பி Magnetron சீர்முக நுண்ணலை ஆக்கி
- உணரி - sensor
# இலத்திரனியல் கலைச்சொற்கள்

## கோட்பாடுகளும் விதிகளும்

- ஓமின் விதி
- கிர்ச்சாஃபின் மின்சுற்று விதிகள்
- லென்சின் விதி
- ஆம்ப்பியர் விதி
- பாரடே விதி
# இலத்திரனியல் கலைச்சொற்கள்

## இலத்திரனியல் சாதனங்கள் (எதிர்மின்னிக் கருவிகள்)

- கணினி - Computer
- தொலைக்காட்சி - Television
- வானொலி - Radio
- தொலைபேசி - Telephone
- செல்பேசி, அலைபேசி, கைபேசி,நகர்பேசி - Cellphone
- ஒளிப்படக்கருவி - Camera
- நிகழ்படக்கருவி - Camcorder
- மின்னடுப்பு - Electric Cooker
- மின் குமிழ்/மின் விளக்கு - Electric Bulb
- மின் விசிறி - Fan
- மின்னோடி - Electric Motor
- தடங்காட்டி, தடஞ்சுட்டி - navigator
- மாற்றவல்ல நிலை நினைவகம் - portable hard drive
# இலத்திரனியல் கலைச்சொற்கள்

## இலத்திரனியல் சுற்றுக்கள்

- மின்சுற்று
- அலைத்திருத்தி Rectifier (AC to DC)
(Diode Rectifier (Half Bridge, Full Bridge, ஈரி திருத்தி (அரையலை திருத்தி, முழுவலை திருத்தி), Thyristor/SCR Rectifiers (கதவ நாலி/சிலிக்கான் கட்டுப்பாட்டுக் கடத்தி (சிகக) திருத்தி), Three Phase SCR Full Bridge Rectifier மூன்று-கட்ட சிகக முழுவலைத் திருத்தி)
- மின்னழுத்தச் சீரமைப்பான் - Voltage Regulator
- பெயர்ப்பி Converter (DC to DC, நேர்மின்னோட்டம் - நேர்மின்னோட்டம்; நேமி-நேமி)
(Buck Converter, 1Q, 2Q Choppers, Buck Converter, Forward Converter, Flyback Converter)
- Inverter (DC to AC) - அலைதோற்றி (நேர்மின்னோட்டத்தை மாறுமின்னோட்டமாக மாற்றுவது)
(Single Phase Inverter (Half bridge, Full Birdge) (ஒற்றைமுக தோற்றி, Three Phase Inverter மும்முகத் தோற்றி, Square Mode Operated Inverter, PWM Inverter (துடிப்பு அகலம் மாற்றும் (து.அ.மா) அலைதோற்றி. துடிப்பலை அல்லது கட்டவலை = pulse, )
# இலத்திரனியல் கலைச்சொற்கள்

## மின்னியல்

- மின் இயற்றி(மின்னாக்கி) - Generator
# இலத்திரனியல் கலைச்சொற்கள்

## இலத்திரனியல் பொது (எதிர்மின்னியல் பொது)

- ஆற்றல், சக்தி - Energy
- மின் திறன் - Power
- விசை - Force
- புலநிலை ஆற்றல் வேறுபாடு (நிலை ஆற்றல் வேறுபாடு) - (potential energy difference)
- வேலை - work
- மின்னிலை - electrical potential
- நிலையாற்றல் - potential energy
---
- மின்மம், மின்னூட்டு - Charge
- எதிர்மின்மம் - negative charge
- நேர்மின்மம் - positive charge
- நேர்மின்னி, புரோத்தன் - proton
- எதிர்மின்னி, இலத்திரன் - electron
- நொதுமி, நியூத்திரன் - neutron
- மின்மி, மின்மவணு ion
---  
- Electronics - இலத்திரனியல்/எதிர்மின்னியியல்/மின்னணுவியல்
- Voltage - மின்னழுத்தம் (வோல்ட்டழுத்தம்)
- Current - மின்னோட்டம்
- Resistance - மின் தடைமம்
- Impedance - மறிமம், மாறுமின் மறிமம்
- Reactance- கிளர்மம்
- Inductance -தூண்டம்
- Capacitance -கொண்மம்/தேக்கம்
- Gain - மிகைமம்
# இலத்திரனியல் கலைச்சொற்கள்

## மின்காந்த அலை

- அதிர்வெண் - Frequency
- அலைமுகம் - Phase
- வீச்சு - Amplitude
- திசை - Direction
- செறிவு - Intensity  
---
- அலைவீச்சு பண்பேற்றம் - Amplitude Modulation
- தொகுப்புச் சுற்று (தொகுசுற்று), (நுண் தொகுசுற்று)- Integrated Circuit
- நடுத்தர அதிர்வெண் -
- பின்னிய வரிக் கண்ணோட்டம் -
- உமிழ்ப்பான்(உமிழி) - Emitter
- எண்ணி - Counter
- மின்வீச்சு இடர்பாடுகள் - Electric Amplitude Disturbances
- உறைப்பகுப்பான் (சரியல்ல ??)- Envelope Detector
- முன்னோக்கு சார்பு மின்னழுத்தம் - Forward Bias Voltage
- பின்னூட்டம் - Feedback
- பின்னூட்டச் சுற்று - Feedback Circuit
- பின்னூட்டத் தகவு - Feedback Ration
- கம்பிச்சுருள் - Filament
- ஏற்பான் (திரட்டி)- Collector
- ஊர்தி அலைகள் (அலைதாங்கி, தாங்கி, ஊர்தி) - Carrier Waves
- தெவிட்டிய நிலைப் பகுதி (மிகுபெய் பகுதி) - Saturation Region
- கலக்கிப் பிரித்தல் - Super Heterodyne
- குறைக்கடத்தி - SemiConductor
- அரம்பப்பல் - Sawtooth
# இலத்திரனியல் கலைச்சொற்கள்

## இலத்திரனியல் அளவிடும் கருவிகள் (எதிர்மின்னி அளவிகள்)

- அழுத்தமானி (அழுத்த அளவி) - Voltage Measure
- அம்பியர்மானி (மின்னோட்டமானி, மின்னோட்ட அளவி)- Current Measure
- அலைவுகாட்டி (அலைகாட்டி) - Osscillascope
- நிறமாலை பகுப்பாய்வி - Spectrometer
- மின்காந்தபுல அளவுமானி - Electromagnetic Meter
# இலத்திரனியல் கலைச்சொற்கள்

## இயல்கள்

- மின்காந்தவியல்
- மின்னியல்
- இலத்திரனியல்
- இயந்திரவியல்
- கணினியியல்
- தகவல் தொழில்நுட்பம்
- பொறியியல்
- வானொலி தொழில்நுட்பம்
- தொலைக்காட்சி தொழில்நுட்பம்
- கைபேசி தொழிலில்நுட்பம்
- இணையம்
# இலத்திரனியல் கலைச்சொற்கள்

## துணை நூல்கள்

- சூ. றெ. ஜெயக்குமார், சு. நிமலன், பு. ரவிராஜன். (2000). *அடிப்படை இலத்திரனியல்*. குளோபல் பதிப்பகம்: கொழும்பு.
- (2002). *நர்மதாவின் தமிழ் அகராதி*. சென்னை: நர்மதா.
# விழுமியம்

மனிதனுடைய நம்பிக்கைகள், எண்ணங்கள், கருத்துக்கள் என்பவற்றின் உருவாக்கத்தின் அடிப்படையில் அமைந்துள்ளதே **விழுமியம்** (*Value*) எனப்படுகின்றது. விழுமியங்களை நேர்மையுடன் பயன்படுத்துவதே அவற்றின் தொடர்ச்சியை உறுதிப்படுத்துகின்றது. இந்தத் தொடர்ச்சியே விழுமியத்தை தொடர்புடைய ஏனைய கருத்துருக்களான, நம்பிக்கை, கருத்து, எண்ணம் என்பவற்றிலிருந்து வேறுபடுத்துகின்றது. இத்தகைய சூழலில் விழுமியம் என்பது மனிதர் எதை அடிப்படையாகக் கொண்டு செயற்படுகிறார்களோ அதைக் குறிக்கிறது எனலாம்.  
விழுமியங்கள் இரு வகையாகக் கருதப்படலாம்.
1. தனி மனித விழுமியங்கள்
1. பண்பாட்டு விழுமியங்கள்  
தனி மனித விழுமியங்கள் தனி மனிதருடைய வாழ்வை ஒழுங்கமைப்பதை நோக்கமாகக் கொண்டவை. அவை ஒட்டுமொத்தமாகச் சமுதாயத்தின் ஒழுங்கமைவுக்கு அத்தியாவசியமாக இருக்க வேண்டும் என்பதில்லை.ஒரு சமூகத்தில் பொதுவாக உள்ள விழுமியங்கள் பண்பாட்டு விழுமியங்கள் எனப்படுகின்றன. இன்னொரு வகையில், மனிதர்கள் சேர்ந்து வாழ்வதற்கு எந்தெந்த விழுமியங்கள் சிறப்பாகத் தேவைப் படுகின்றனவோ அவை பண்பாட்டு விழுமியங்கள் எனலாம்.  
ஒரு சமுதாயத்தில் விழுமியங்கள் கதைகள், பழமொழிகள், சமயம் என்பவற்றினூடாக வெளிப்படுகின்றன. தமிழர் மத்தியில் ஆத்திசூடி, கொன்றைவேந்தன், திருக்குறள் போன்ற ஆக்கங்களிலும், பழமொழிகளிலும் தமிழர் சமுதாயத்தில் நிலவும் விழுமியங்களைக் காணலாம்.
# நெறிமுறை

**நெறிமுறை** (*Protocol/ Norm*) என்பது சமுதாயத்தில் மனிதர்கள் எவ்வாறு நடந்து கொள்ள வேண்டும் என்று அச் சமுதாயத்தினால் நடைமுறைப் படுத்தப்படும் விதிகளாகும். இந்த சமூக நடைமுறைப் படுத்தல் என்ற அம்சமே நெறிமுறைகளை விழுமியம் போன்றவற்றிலிருந்து வேறுபடுத்துகின்றது. தவிரவும் விழுமியம் கருத்தியல் அடிப்படையைக் கொண்டது, நெறிமுறை குறிப்பிட்ட விடயங்களில் மக்கள் இவ்வாறுதான் நடந்து கொள்ள வேண்டும் போன்ற நெறிப்படுத்தல் தன்மை கொண்டது. நெறிமுறைகளின் தாக்கம் பல்வேறு வகையான மனித நடத்தைகளில் இருப்பதாகக் கருதப்படுகிறது.  
எல்லாச் சமுதாயங்களிலும் நெறிமுறைகள் ஒன்றுபோல் இருப்பதில்லை. நெறிமுறைகளை வகுத்துக் கொள்வதில் சமுதாயங்களுக்குள் வேறுபாடுகள் காணப்படுகின்றன. திருமணம், கணவன் - மனைவி தொடர்பு, பிள்ளைகள் கடைப்பிடிக்க வேண்டிய விதிமுறைகள் எனப் பலவகையான நெறிமுறைகள் ஒன்றுக்கொன்று வேறுபட்டுக் காணப்படுவது மட்டுமின்றி முற்றிலும் எதிர் மாறானவையாகவும் இருக்கக்கூடும். எடுத்துக்காட்டாகச் சில சமுதாயங்கள் ஒருவனுக்கு ஒருத்தி என்ற நிலைப்பாட்டைத் திருமணத்தில் கடைப்பிடிக்க, வேறு சில சமுதாயங்களில் பலதார மணம் வழக்கில் உள்ளது.
# குடிவழக்கு

ஒரு சமுதாயத்தில் உள்ள பொதுமைத் தன்மை கொண்ட நடத்தைகள் **குடிவழக்குகள்** (folkways) எனப்படுகின்றன. இது பழக்கத்தால் வருவதும், இயல்பாக வெளிப்படுவதுமாக இருப்பதுடன், சிந்திக்காமல் நிகழக்கூடியது. குடிவழக்கு குறித்த சமுதாய மக்களுக்கு உரிய பாங்காகக் காணப்படுவது. குறித்த சமுதாய வரம்புக்கு உள்ளேயே பலவாறாகக் காணப்படும் வழக்கம் (custom), பழக்கம் (habbit) போன்றவற்றிலிருந்து குடிவழக்கு வேறானது. இது சமுதாயத்தின் அனைத்துப் பரப்பிலும் பரவலாகக் காணப்படுவதாகும். கைகூப்பி வணங்கி வரவேற்றல், மூன்று வேளை உணவு உண்ணல், காலையில் எழுந்தவுடன் பல் துலக்குதல் போன்றவை குடிவழக்குகளைச் சார்ந்தவை.  
இது தொடர்பான இன்னொரு கருத்துரு **வழக்கடிபாடு** (mores). இது ஒரு பரந்த பகுதியில் அல்லது சமுதாயத்தில் எல்லா மக்களிடமும் காணப்படுவதுடன், பெரிய அளவில் ஒழுக்கம் சார்ந்த முக்கியத்துவமும் கொண்டது. இது தகாப் புணர்ச்சி, இயற்கைக்கு மாறான பாலுறவு போன்ற விலக்குகள் தொடர்பில் வெறுப்புக் கொண்டதாகவும் உள்ளது. இதன் விளைவாகச் சமூகத்தின் விழுமியங்களும், வழக்கடிபாடுகளும், இத்தகைய விலக்குகளுக்குத் தடை விதிக்கின்றன.  
வழக்கடிபாடு சரி, பிழை; நியாயம், அநியாயம் என்பவற்றுக்கிடையே வேறுபாடு காண்பது. இதற்கு மாறாக, குடிவழக்கு, சரி என்பதற்கும், மரியாதைக் குறைவானது என்பதற்கும் இடையே வேறுபாடு காண்கிறது.
# பைசா

**பைசா** என்பது ரூபாய் அல்லது வங்கதேச இட்டாக்காவின் மதிப்பில் நூற்றில் ஒரு பங்கு மதிப்புடைய பண அலகு ஆகும். பைசா வங்க தேசம், இந்தியா, பாக்கிஸ்தான், நேபாளம் ஆகிய நாடுகளில் பயன்படுத்தப்படுகிறது. 1950 வரை பாக்கிஸ்தானிலும் இந்தியாவிலும் (அதற்கு முந்தைய பிரித்தானியர் ஆண்ட இந்தியாவிலும்) பைசா என்பது 3 தம்பிடிகளுக்கும் கால் அணாவுக்கும் ரூபாயில் 64ல் ஒரு பங்குக்கும் சமமாக இருந்தது  
<table ="0">
<tr><td>**வங்க தேச நாணயங்கள்**</td></tr>
<tr>
<td></td>
<td></td>
<td></td>
</tr>
</table>
# திருமணம்

**திருமணம்** ஒரு சமூக, சட்ட, உறவுமுறை அமைப்பு ஆகும். குடும்பம், பாலுறவு, இனப்பெருக்கம், பொருளாதாரம் போன்ற பல காரணங்களுக்காக திருமணம் செய்யப்படுகிறது. இருவரிடையே திருமணம் நடைபெறுகிறது. மணம் என்பது ஒரு மனிதனும், இன்னொரு மனிதனும் (ஆண் - பெண்) இணைந்து இல்லறம் மேற்கொள்ள நடத்தப்பெறும் ஒரு வாழ்க்கை ஒப்பந்தம். மனிதனால் மனித சமுதாயத்தின் நலன் கருதி படைத்துக் கொள்ளப்பட்டதோர் ஒழுக்க முறை. திருமணம் என்பது மனித இனத்தைப் பொறுத்தவரை ஓர் உலகளாவிய பொதுமையாக இருந்த போதிலும், வெவ்வேறு பண்பாட்டுக் குழுக்களிடையே திருமணம் தொடர்பில் வெவ்வேறு விதமான விதிகளும், நெறிமுறைகளும் காணப்படுகின்றன. திருமணம் சமூகத்தால் ஏற்றுக் கொள்ளப்பட்ட ஆண், பெண் உறவு நிலையைக் குறிக்கிறது. அதோடு திருமணம் என்பது ஒரு புதிய சந்ததி தோன்றுவதற்குரிய ஒருவிதப் பிணைப்பு ஆகும். ஓர் ஆணும் ஒரு பெண்ணும் சேர்ந்து ஒருவருக்கொருவர் கட்டுப்பட்டு, அவர்களது வாழ்க்கையைக் கூட்டுப்பொறுப்பில் நடத்துவதற்குப் பலர் அறியச் செய்துகொள்ளும் செயலே மணம் எனப்படும்.
# திருமணம்

## திருமணம்- சொல்லும் பொருளும்

மணம் என்ற சொல்லுக்குக் 'கூடுதல்' என்பது பொருள். இதன் வேர்ச்சொல் மண் என்பதாகும். இன்று பொது நிலையில் மணம் என்பது நறுமணத்தைக் குறிப்பினும், பழங்கால வழக்கில் இச்சொல் பல பொருள்களை உடையதாக இருந்தது. 'மண்ணுதல்' என்ற சொல்லின் பொருள் கழுவுதல், நெருங்குதல், கலத்தல், கூடுதல், அழகுபெறுதல் எ்பனவாகும். திருமணத்தைக் குறிக்கும் 'மணம்' என்ற சொல் எவ்வாறு அமைந்தது என்பது தெரியவில்லை. மண் இயற்கையிலேயே மணம் உடையது. அதனை 'மண்மணம்' என்பர். இது தமிழர் வழக்கு. இல்லறத்திற்கு நுழைவாயிலாக அமைவதனை 'மணம்' என்ற சொல்லால் குறிப்பிட்டதன் நோக்கம் மண்ணைப் (நிலத்தை) போல பொறுமை, அமைதி, எதையும் தாங்கும் தன்மை இவற்றை மணமக்கள் பெறுதல் வேண்டும் என்பதே அடிப்படை என்று கூறுவோரும் உளர். மனமொத்து, வாழ்வு முழுவதும் மணம் பெற்று நிகழ்வதற்கு ஏதுவான இந்நிகழ்ச்சியை மணம் என்று பெயரிட்டனர். சிறப்பான, மேன்மையான ஒன்றைக் குறிப்பிட 'திரு' என்ற அடைமொழி கொடுத்து அழைப்பது தமிழர் மரபாகையால் இல்லற வாழ்வின் அடிப்படையாக அமையும் மணம் "திருமணம்" என்று அழைக்கப்படுகிறது.
# திருமணம்

## மணம் குறித்த பிற சொற்கள்

மணத்தைக் குறிக்கப் பல்வேறு சொற்கள் பண்டைத் தமிழரால் பயன்படுத்தப்பட்டன. அவை முறையே கடி, மணம், மன்றல், வதுவை, வதுவைமணம், வரைவு என்பன. இவை மணத்தின் தன்மை, நடைபெறும் இடம் போன்ற பல காரணங்களால் பெயர் பெற்ற சொற்களாக உள்ளன. சில சொற்கள் பிற மொழியாளர் தொடர்பு, பிற சமயத்தவர் தொடர்பு காரணமாக வழக்கில் இடம் பெற்றதென்று அறியலாம். சான்றாகக் "கல்யாணம்" என்ற சொல் மணத்தைக் குறிக்கும் வகையில் நாலடியாரிலும், ஆசாரக்கோவையிலும் பயின்று வந்துள்ளமையைக் காணலாம்.
# திருமணம்

## மணம் குறித்த பிற சொற்கள்

### கடி-மணம்

'கடி' என்பது பல பொருள் தரும் உரிச்சொல் ஆகும். 'கடி' என்ற சொல்லுக்கு நீக்குதல், காப்பு என்று பொருள் கூறுவர். மணமகளின் கன்னித்தன்மை நீங்கி, கற்பு வாழ்வு மேற்கொள்ளல் என்ற நிலையிலும், ஆண், பெண் இருவரும் இணைந்து ஒருவருக்கொருவர் பாதுகாப்பாக அமையும் இல்லற வாழ்வைத் துவங்குதல் என்ற வகையிலும் 'கடி' என்ற சொல் திருமணத்தைக் குறித்தது. "கடிமகள்". "வலம்புரி வளையொடு கடிகைநூல் யாத்து" போன்ற குறிப்புகளால் காப்பு என்ற பொருளில் 'கடி' என்ற சொல் இடம் பெறுதலைக் காணலாம்.  
கடிமணம் என்பது நல்ல மணம், நன்மை பெற உதவும் மணம் என்றும் பொருளைத் தருகிறது. மணநாள் விளக்கம் என்ற நூலில் 'கடிநாள் கோலத்து காமன் இவனென' என்று மண நாளில் இடம் பெற்ற ஒப்பனை சுட்டப்படுகிறது. இலக்கிய வழக்கில் கடி என்ற சொல் மணத்தையும், மணத்தொடர்புடைய மண நாள், மண வேளை ஆகியவற்றைச் சுட்டவும் பயன்படுகிறது. சீவக சிந்தாமணியில் 'கடிசேர் மணமும் இனி நிகழும் காலமென்க' என்றும் 'கடிமணம் எய்தும் களிப்பினால்' என்றும் சுட்டப்படுதலால் கடி, மணம் என்ற இரு சொற்களும் இணைந்து திருமணத்தைக் குறிக்க வழக்கில் இடம் பெற்றமையை உணரலாம்.
# திருமணம்

## மணம் குறித்த பிற சொற்கள்

### கரணம்

கரணம் என்ற சொல் திருமணத்தைச் சுட்டும் பொருளில் பழங்காலத்தில் வழக்கில் இருந்துள்ளது.
:"பொய்யும் வழுவும் தோன்றிய பின்னர்
::ஐயர்யாத்தனர்கரணமென்ப''
என்று தொல்காப்பியத்தில் குறிப்பு இடம்பெற்றுள்ளது. மேலும், 'கற்பெனப்படுவது கரணமொடு புணர' என்று கூறுமிடத்தில் 'கரணமொடு புணர' என்பதற்கு வேள்விச் சடங்கோடு கூடிய மணம் என உரை எழுதியுள்ளார் நச்சினார்க்கினியர். 'கொடுப்போர் இன்றியும் கரணம் உண்டே','புணர்ந்துடன் போகிய காலையான' என்ற நூற்பாவாலும் இதனை அறியலாம். மேலும் கற்பியலில் தொடந்து ஐந்து நூற்பாக்களில் கரணம் என்பது மணத்தினைச் சுட்டுவதாகவே அமைந்துள்ளது, ஆனால் 'கரணம்' என்ற சொல் இன்று வழக்கில் இல்லை.
# திருமணம்

## மணம் குறித்த பிற சொற்கள்

### மன்றல்

'மன்றம் ' என்பது ஊர்ப் பொதுவிடத்தைக் குறிப்பிடுவது. பலர் முன்னிலையில் மேடையிட்டு அதன் மேல் மணமக்களை அமரச் செய்து, மணவினைச் செய்வித்தல் என்ற பொருளில் 'மன்றல்' என்பது மணத்தைக் குறிக்கும் சொல்லாக இடம்பெற்றது எனலாம்.' 'இருவேம் ஆய்ந்த மன்றல் இதுவென' என்பதால் இதனை
அறியலாம். 'மன்றல்' என்ற சொல் தொன்று தொட்டு வழங்கப்படுகிறது.
# திருமணம்

## மணம் குறித்த பிற சொற்கள்

### வதுவை

வதுவை என்ற சொல் 'வதிதல்' என்ற பொருள் தரும். இது 'கூடிவாழ்தல்' என்ற பொருளில் மணத்தைக் குறித்தது. இச்சொல் சிலம்பு, சிந்தாமணி, பெருங்கதை, கந்த புராணம், போன்ற இலக்கியங்களில் திருமணத்தைக் குறிக்கவே பயன்படுத்தப்பட்டுள்ளது.
# திருமணம்

## மணம் குறித்த பிற சொற்கள்

### வரைவு

வரை என்பதற்கு மலை, வரையறை என்ற பொருள்கள் உள்ளன. காதலர் பழகுவதை வரையறைப் படுத்துதல் (ஒழுங்குமுறைப் படுத்துதல்)என்ற நிலையில் 'வரைவு' என்பது மணத்தைக குறித்தது. வரைதல் வேட்கை என்பது மணந்து கொள்ளும் விருப்பத்தைக் குறிக்கும். இதனைத் தொல்காப்பியம் "வெளிப்பட வரைதல், வெளிப்படாது வரைதல் என்று ஆயிரண்டென்ப" என இரு வகையாகக் கூறுகிறது. எனவே வரைதல் என்பது திருமணத்தைக் குறிக்கும் சொல்லாக பண்டைத் தமிழர் வழக்கில் இடம் பெற்றமையைக் காணலாம். ஆயினும் இது பின்னர் வழக்கொழிந்துள்ளது.
# திருமணம்

## பழந்தமிழரும் திருமணமும்

பண்டைத் தமிழர் தம் வாழ்க்கையில் களவொழுக்கம், கற்பொழுக்கம் ஆகிய இருவகை ஒழுக்கங்களையும் கொண்டிருந்தனர். மணச் சடங்கினைப் பற்றி தொல்காப்பியம் கூறும் செய்திகளில் பண்டைத்தமிழர்கள் திருமணம் என்ற சடங்கு இல்லாமலேயே இல்வாழ்க்கையில் ஈடுபட்டிருந்தனர். எண்வகை மணமுறைகள் நிகழ்ந்துள்ளன. பின்னர் இச்செயற்பாட்டில் பொய்மையும் வழுவும் மிகுதிப்படவே அதனைக் களைய வேண்டி சில விதி முறைகளை வகுத்தனர். 'கரணம்' என்ற திருமணம் வாயிலாக பொய்மை நிகழாது என நினைத்தனர். இதன் காரணமாக திருமணம் என்ற சடங்கு உருவாயிற்று. இனவே, களவு மணம், கற்பு மணம் இரண்டும் தமிழர் வாழ்க்கை நெறியாக அன்று விளங்கியதை அறியலாம். பெற்றோர் நடத்தி வைக்கும் மணவாழ்க்கையே 'கற்பு நெறி' எனப்பட்டது.
# திருமணம்

## மணமுறைகள்

பொருள் கொடுத்தும், சேவை புரிந்தும் மணத்தல், திறமையை வெளிக்காட்டும் வகையில் வீரத்தின் காரணமாக மணத்தல், போர் நிகழ்த்தி
மணத்தல், தன் காதல் மிகுதியைக் காட்டி மணத்தல்
ஆகிய இவ்வகை மணமுறைகள் களவுநெறி, கற்புநெறி ஆகிய இருவகை மண முறைகளிலும் இருந்தது. உறவு முறைத் திருமணம், கலப்பு மணம் ஆகிய வகைகளில் கூட களவு மணமும் இருந்தது என்பதனை இலக்கியங்கள் வாயிலாக அறியலாம்.  
இதன் அடிப்படையில் சங்க இலக்கியங்கள் வாயிலாகத் தெரியவரும் தமிழரின் மணமாக
1. மரபு வழி மணம்
1. சேவை மணம்
1. போர் நிகழ்த்தி மணம்
1. துணங்கையாடி மணம்
1. பரிசம் கொடுத்து மணம்
1. ஏறு தழுவி மணம்
1. மடலேறி மணம்
ஆகிய மண முறைகளைக் காணலாம்.
# திருமணம்

## மணமுறைகள்

### மரபு வழி மணம்

இதனைப் பலரறி மணம் என்றும் இயல்பு மணம் என்றும் கூறுவர். பெண்ணின் பெற்றோர் மணமகனிடம் ' யான் கொடுப்ப நீ மணந்து கொள்' என்று வேண்டி மணமுடித்தலாகும். இதுவே சமூகத்தில் பெரு வழக்காக இருந்தது
# திருமணம்

## மணமுறைகள்

### ஏறு தழுவுதல்

தமிழரின் வீர உணர்வைக் காட்டும் செயல் 'ஏறு தழுவுதல்' ஆகும். இது கலித்தொகையில் முல்லைக்கலியில் ஆயர் மத்தியில் நிலவிய மணவினைச் சடங்கு எனக் குறிக்கப்பட்டுள்ளது. ஆயர்கள் தங்கள் பெண்களை மணக்கப் போகும் ஆடவரின் திறனை, வீரத்தின் அடிப்படையில் மதிப்பிட வேண்டி மேற்கொண்ட வீர விளையாட்டே ஏறு தழுவுதல் ஆகும். காளையை அடக்கித் தழுவி நிற்பவனுக்கே தலைவி உரியவள் என்ற குறிக்கோளுடன் ஏறு வளர்த்தனர். அவ்வேற்றினைத் தழுவி அதற்குப் பரிசுப்பொருளாக ஆயர் மகளை மணப்பதற்குத் துணிந்த இளைஞர்களாக ஆயர்கள் இருந்தனர். முல்லை நில ஆயர்கள் ஆடு, மாடு போன்ற விலங்கினங்களைப் பாதுகாக்கும் தொழிலையுடையவர்கள். அவற்றிற்குப் புலி முதலிய விலங்குகளால் துன்பம் நேராமல் காக்கும் பொருட்டும், கள்வர் கவர்ந்து செல்லாமல் காக்கும் பொருட்டும், அவர்கள் வீரமிக்கவராக இருத்தல் இன்றியமையாதது. இதனால் ஆயர் தம் மகளைத் திருமணம் செய்ய முன்வருபவரின் ஆற்றலை அறிந்த பின்னரே மகளை மணம் முடித்துக் கொடுக்கும் வழக்கம் உடையவராக இருந்தனர் என்பதை அறியலாம்.
# திருமணம்

## மணமுறைகள்

### மடலேறுதல்

பனை மடலைக் குதிரையாக ஆக்கி, எறியூர்தலை "மடன்மா ஏறுதல்' என்றும் ' மடல்' என்றும் சுட்டினர். இச்செயலை மேற்கொள்வதன் மூலம், தலைவனின் காதன் வன்மையை ஊருக்கு உணர்த்துதல், அதன் வழியாக தான் விரும்பிய மணமகளைப் பெற்று மணத்தல் என இது அமைகிறது. மடலேறி மணம் முடித்தலைப் பெருந்திணையின் பால் படுத்திக் கூறுவார் தொல்காப்பியர். பழந்தமிழர் இலக்கியங்களிலேயே இது குறைவாகவே இடம்பெற்றுள்ளது. தமிழரின் வாழ்க்கையில் மடலேறுதல் என்பது அருகியே வழக்கில் இடம் பெற்றிருக்க வேண்டும். பெண்கள் மடலேறுதல் இல்லை. ஏனெனில் நாணம் துறந்து மடலேறுதல் என்பது காமம் மிக்க கழிபடர் தலைவனுக்கு உரிய ஒன்றாகும். மடலூரும் தலைவனே இச்செயலை நாணமிக்க செயலாகக் கருதுவதாக குறுந்தொகைப் பாடல் காட்டுகிறது. இவ்வழக்கு தற்போது இல்லை.
# திருமணம்

## மணமுறைகள்

### போர் நிகழ்த்தி மணமுடித்தல்

தமிழர்கள் வீர உணர்வை விளக்கும் வகையில் 'மகட்பாற்காஞ்சி' என்னும் துறையை தொல்காப்பியம் சுட்டுகிறது. பண்டைத் தமிழர் சமுதாயத்தில் ஒருவன் தான் மணக்க விரும்பும் பெண்ணைப் பெறுதல் அரியது என்ற நிலை உருவாகும் போது, போரிட்டு வெற்றி பெற்றுத் தான் விரும்பிய பெண்ணை மனந்து கொள்ளுதல் என்ற வழக்கம் இடம் பெற்றமைக்குப் புறநானூறு என்ற இலக்கியத்தில் உள்ள பாடல்கள் சான்று பகர்கின்றன.